google/wiki40b huggingface dataset:
Åshild Irgens

Bakgrunn og arbeid

Åshild Irgens har hovedfag fra Kunsthøyskolen i Oslo der hun var ferdig i 2005. 
Irgens har illustrert en rekke barnebøker for forlagene Aschehoug, Cappelen Damm, Samlaget, Omnipax og Gyldendal, blant annet lettlestbøker, en ny versjon av Kvitebjørnen (2007) av Rasmus Løland og bildeboka Huset (2008) av Naja Marie Aidt. Hun har også illustrert Maria Parrs barneroman Tonje Glimmerdal som fikk Brageprisen i 2009. Siden høsten 2013 har hun tegnet til psykolog Frode Thuens spalte i A-magasinet, Aftenpostens helgebilag. Tegningene er ofte utført i blyant med fargelegging i Photoshop.
Irgens har undervist i tegning og design og hatt verv tilknyttet illustrasjonfaget. Hun har mottatt priser for arbeidene i Visuelt og er innkjøpt til Nasjonalbibliotekets illustrasjonssamling. Høsten 2018 mottok hun den italienske litteraturprisen Premio Samarelli for illustrasjonene til Tonje Glimmerdal.
Åshild Irgens bor og arbeider i Oslo.
Natalia Rodríguez

Karriere

Rodríguez deltok i Sommer-OL 2000, men ble slått ut i kvalifiseringen. Hun var i finalen under VM i friidrett 2001, men endte på sjetteplass på 1500 meter. Samme plassering ble det under EM i 2002, der hun løp på tiden 4.06,15.
Ved OL 2004 kom hun på åttendeplass i finalen på 1500 meter, og endte på tiendeplass med tiden 4.03,01. Hun kom også til finalen ved VM 2005, der hun endte på sjetteplass.
Hennes tredje OL var OL 2008, der hun kom på sjetteplass, med tiden 4.03,19. Ved EM innendørs 2009 vant hun sølv med tiden 4.08,72.
Hun løp inn på førsteplass på 1500-meterfinalen ved VM i Berlin 2009 men ble disket like etterpå, på grunn av at hun hadde puffet lederen Gelete Burka over ende.
I 2010 vant hun først sølvmedalje under VM innendørs, deretter bronse under EM i Barcelona.
Maurice Bavaud

Bakgrunn

Maurice Bavaud var førstefødte sønn av postfunksjonæren Alfred Bavaud og forretningskvinnen Hélène Bavaud-Steiner. Sammen med sine fem yngre søstre vokste han opp i Neuchâtel. Etter utdannelse ved en katolsk privatskole fullførte den følsomme og musisk begavede Maurice etter påtrykk fra faren en lære som teknisk tegner. Deretter gikk han på et katolsk gymnasium i internatet ved det katolske seminar Saint-Ilan ved Saint-Brieuc i Bretagne, for å utdanne seg til misjonær for ordenen Pères du Saint-Esprit og senere kanskje virke i Afrika.

Attentatplanene, arrestasjon, henrettelse

Sveitseren hadde dratt hjem på vanlig ferie fra misjonspresteseminaret han studerte ved i Frankrike, men i stedet for å vende tilbake dit ved semesterstart hadde han reist til Tyskland. Prestestudenten hadde bestemt seg for å skyte Hitler. Dette skulle skje høsten 1938 i München, i forbindelse med den årlige minnemarsjen på årsdagen for ølkjellerkuppet. Bavaud hadde da i ukevis reist frem og tilbake i Tyskland for å komme på skuddhold, enn i München, enn i Berchtesgaden, enn i Berlin. Nærmest kom han i München.
Han utgav seg for å være begeistret nazist for å få plass på ærestribunen. Han hadde en pistol i lommen, og hadde prøvd å øve opp sin treffsikkerhet ved skyteøvelser på avsondrede steder i ukene forut. Bavaud kom ikke på skuddhold. Da Hitler kom forbi, holdt han seg helt på motsatt side av gaten. Dessuten var siktelinjen forstyrret av folk som hadde løftet armene og strukket dem ut til «Heil Hitler»-hilsen.
Også de neste dagene forsøkte Bavaud å komme seg i posisjon, men det gikk ikke. Han gav opp og tok toget mot Paris. Ettersom han nå var pengelens, prøvde han å reise uten billett. Han ble knepet, og særlig på grunn av funnet av pistolen som han ikke hadde kvittet seg med og med skriv som han hadde med seg, ble han overtatt til Gestapo. Under tortur fortalte han om sine mislykkede attentatplaner.
Under forhørene oppgav han at han så på Hitler som en fare for menneskeheten, og dessuten ville avverge den trussel Hitler representerte særlig mot Sveits' uavhengighet og den tyske katolske kirkes frihet.
Det sveitsiske diplomati lot ham i stikken. Den sveitsiske ambassadør Hans Fröhlicher i Berlin fordømte Bavauds attentatplaner som avskyelige.
Bavaud ble dømt til døden, og ført til guillotinen i 1941.
Thylactomimus

Utseende

En middelsstor (ca. 17 millimeter), lyst brun trebukk med nokså kraftige antenner.

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt på Sumatra og Borneo.
Lerkedvergmåler

Utseende

En liten (vingespenn 19 - 22 mm), slank, grå måler. Forvingen er forholdsvis kontrastrikt tegnet med et markert, lyst tverrbånd nær midten, innenfor dette et bredt, grått tverrbånd. Larven kan (med forbehold om at de individene som er avbildet på nettsider er korrekt bestemt) være ganske variabel - brun eller grønn, med eller uten lyse lengdestriper, med eller uten en rekke av klokkeformede, mørke flekker langs ryggen.

Levevis

Larven lever på lerk (Larix spp.) og arten forekommer hvor disse vokser. De voksne målerne flyr om natten i mai – juni og kommer gjerne til lys. Arten overvintrer som puppe.

Utbredelse

Lerkedvergmåleren er holarktisk. Den forekommer i Europa, i den nordlige delen av Asia øst til Stillehavet, og i store deler av Nord-Amerika. I Norge følger den plantinger av lerk og er funnet langs kysten til Rogaland.
Boeing X-46

Historie

Parallelt med USAs flyvåpen USAF og DARPAs (Defense Advanced Research Projects Agency) utviklingsprogram for et ubemannet kampfly, samarbeidet USAs marine og DARPA om et hangarskip-basert ubemannet kampfly. 2 kontrakter ble inngått i juni 2000, den ene med Boeing for X-46, og den andre med Northrop Grumman for X-47. I stedet for å utvikle 2 identiske eksperimentfly ble det i 2003 besluttet å slå sammen marinens og flyvåpenets UCAV-programmer til J-UCAS (Joint Unmanned Combat Air Systems). Dette medførte at X-46-programmet ble kansellert før flyet var ferdigbygd.

Formål

X-46 skulle sammen med Northrop-Grumman X-47, teste ut tekniske løsninger og konstruksjonsdetaljer for et ubemannet hangarskip-basert selvstyrt kampfly.

Design

Ingen sikre kilder finnes per dags dato (august 2008) for de tekniske løsningene og flyets dimensjoner.
Gulafjorden

Gulafjorden er en fjord i Gulen kommune i Sogn og Fjordane fylke. Fjordåpningen er mot vest, rett sør for Sognefjorden, og fjorden strekker seg nesten rett østover. Fjorden er rundt åtte kilometer lang og deler seg i tre fjordarmer; Eidsfjorden, Nordgulfjorden og Austgulfjorden.
På nordsiden av fjorden ligger kommunesenteret Eivindvik og tusenårsstedet i Sogn og Fjordane, Gulatinget. Det ligger flere oppdrettsanlegg for laks i fjorden.
Salvazaon

Utbredelse

Slekten er kjent fra Vietnam og det sørlige Kina.
Spinohybolasius

Utseende

En nokså liten (ca. 7 millimeter), mørkbrun trebukk. Antennene er tynne og litt lengre enn kroppen. Pronotum har rundede sider med en skarp pigg på hver sidekant og et par tverr-groper. Dekkvingene har et par korte lengderibber og ender i en pigg.

Levevis

Larvene inne i små greiner og kvister.

Utbredelse

Arten lever på New Zealand.
Simen Bolkan Nordli

Karriere

Han er sønn av tidligere fotballspiller Leif Nordli som har spilt for blant annet Hamarkameratene og Rosenborg Ballklub. Han debuterte på hjemmebane mot Hønefoss Ballklubb den 12. juni 2016, og skåret sitt første mål mot Brumunddal Fotball den 11. september samme år, også det på hjemmebane.

Landslaget

Han debuterte på Norges G18-landslag i fotball 8. november 2017 der Norge vant 4-0 over Finland. Bolkan Nordli kom inn i det 58. og skåret 1-0-målet seks minutter senere. Han hadde målgivende pasninger på de tre andre målene.
Han ble tatt ut i Norges tropp til U19-EM 2018 i  Finland.
7. juni 2019 fikk han sin første U21-landskamp for Norge U21 mot Sverige.
Indigokarmin

Indigokarmin, eller 5,5 '-indigodisulfonsyre natriumsalt, er en pH indikator med den kjemiske formelen C₁₆H₈N₂Na₂O₈S₂. Den er registrert som tilsetningsstoff i matvarer (fargestoff) og har E-nummer E132.

Bruksområder

Den primære bruken av indigokarmin er som pH-indikator. Den er blå ved pH 11,4 og gult ved 13,0. Stoffet brukes også som fargestoff i matvarer.

Helsebekymringer

Indigokarmin kan være skadelig for mage/tarm ved svelging av høye konsentrasjoner. Symptomer kan være kvalme, diare og oppkast. Vanlig verneutstyr for laboratoriebruk anbefales (frakk, hansker, vernebriller).
Norsk Front (emigrantorganisasjon)

Norsk Front var en organisasjon som ble dannet av norske flyktninger under andre verdenskrig i Sverige. Formålet med organisasjonen var å drive geriljavirksomhet i Norge. Organsiasjonen ble formelt stiftet i Stockholm.
Purified in Blood

Sideprosjekter

Lars Sindre Ånneland er i dag vokalist i straight edge-bandet Gerilja, mens Stig Skog Andersen og Tommy Svela spiller i metal-bandet Soulvenom. Hallgeir Skretting Enoksen er vokalist i Real Heroes Die!, mens Anders Mosness er gitarist i Kvelertak, og spiller sammen med Glenn Cato Rasmussen og Sander Loen i Helldiver.
Eierschecke

Eierschecke er en kulinarisk spesialitet fra Sachsen og Thüringen i Tyskland, ei trelags kake.
Navnet skriver seg fra det øverste av de tre lagene, «der Schecke». Dette består av eggedosis med smør og sukker og vaniljepudding med stivpiska eggehvite innrørt. Det lyse midtsjiktet er en vaniljepudding med kvarg. Bunnen er av sukkerbrød eller gjærdeig. Eierschecke skjæres vanligvis i firkanter, men runde former forekommer også.
En variant er den mye flatere Freiberger Eierschecke, som lages uten kvark, men med rosiner.
Stadium Municipal

Historikk

Stadionet ble bygget i 1937 for VM i fotball som skulle arrangeres i Frankrike i 1938.  Det har blitt utført to større oppgraderinger av stadionet i 1949 og i 1997 i forkant av VM i fotball i 1998.
I 2001 måtte det repareres for store skader etter en kjemisk fabrikk i nærheten eksploderte.
Før EM i fotball i 2016 ble kapasiteten redusert med 2000 for å tilfredsstille UEFA sine krav om bredde på setene.

VM i fotball

Stadionet har blitt brukt under begge verdensmesterskap i fotball som har blitt arrangert i Frankrike.  Under VM i fotball 1938 ble det spilt to kamper her; én kamp i første runde mellom Cuba og Romania som endte uavgjort og omkampen for denne.  Under VM i fotball 1998 ble det spilt fem kamper i gruppespillet og én åttendedelsfinale her.

EM i fotball

Stadionet ble ikke benyttet ved EM i 1960 eller 1984, men under EM i fotball 2016 ble det spilt fire gruppekamper samt én åttendedelsfinale i Toulouse.

VM i rugby union

I 2007 arrangerte Frankrike VM i rugby union.  Fire gruppespillkamper ble spilt på Stadium Municipal.
FLK «Suderøy»

DS «Kim»

DS «Kim» ble levert fra verftet i mars 1913 og gikk i malmtrafikk på Canada. I oktober 1917 ble hun kjøpt av haugesundsselskapet A/S Balto ved B. Stolt-Nielsen og omdøpt DS «Balto».

DS «Balto»

Etter at A/S Balto gikk konkurs i 1924, ble DS «Kim» solgt i november 1924 til Knut Knutsen O.A.S. i Haugesund. Hun ble i januar 1925 omdøpt DS «Suderøy».

DS/FLK «Suderøy»

I 1929 ble eierselskapet A/S Suderøy etablert, og «Suderøy» ble ombygget til hvalkokeri uten opphalingsslipp ved Kaldens Mekaniske Verksted i Tønsberg. Hun ble ferdigstilt i september 1929 med ny bruttotonnasje 6 268 brt og ny hovedmaskin med en ytelse på 711 nhk. «Suderøy» gikk rett til Sørishavet og fanget med fire hvalbåter i Vest-Antarktis. I likhet med resten av den norske hvalfangstflåten lå hun i opplag sesongen 1931/32 på grunn av kollaps i hvaloljemarkedet. Heller ikke sesongen etter ble hun tatt ut av opplag.
Den 18. juli 1934 omkom tre arbeidere av gassforgiftning ombord i «Suderøy», som lå ved Haugesund Mekaniske Verksted. Senere samme år ble «Suderøy» utstyrt med opphalingsslipp ved Rosenberg Mekaniske Verksted i Stavanger. Etter dette øket bruttotonnasjen til 6 198 brt. I 1937, mellom de antarktiske fangstsesongene, gikk hun noen måneder i tankfart før hun igjen ble ombygget, denne gang ved NV Amsterdamsche Droogdok i Amsterdam. Ny måling viste bruttotonnasje 7 592 brt, etter at blant annet kjelene var bygget om til oljefyring.
Under andre verdenskrig ble «Suderøy» innlemmet i Nortraships flåte og gikk med tropper og varer mellom Storbritannia og USA. I fangstsesongen 1944/45 ble hun benyttet som transportskip for kokeriet «Sir James Clark Ross». I oktober 1945 ble hun levert tilbake til eierne, og fanget i Sørishavet alle sesonger fra 1945/46 til 1958/59 med 5–6 hvalbåter. I 1950 ble hun modernisert i Bremen, blant annet med nye kjeler.
Etter endt sesong 1958/59 ble «Suderøy» solgt til Norges Hvalfangstforbund i Sandefjord og lagt i opplag. Anders Jahres rederi kjøpte henne i 1961 og hun ble omdøpt «Jalinga».

FLK «Jalinga»

Jahre hadde til hensikt å sette inn «Jalinga» i spermsettfangst utenfor Ecuador, men i stedet ble hvalkvotene overført til Jahres «Kosmos IV»-ekspedisjon. «Jalinga» ble liggende i opplag i Sandefjord frem til 1964, da hun ble solgt til Eisen & Metall AG i Hamburg for opphugging. Hun ankom Bremerhaven 29. mai 1964.
Carlos Pardo

Karriere

Pardo ble mester i den første utgaven av Mexicos nasjonale NASCAR-serie i 2004, og deltok i NASCARs truckdidivison i USA i noen løp i 2006. Pardo døde i en sidekollisjon med barrieren i Puebla i 2009, som ble forårsaket av en kollisjon med Jorge Goeters. Pardo ledet løpet da det skjedde, og siden konkurransen ble rødflagget vant han etter løpet. Han døde på sykehuset innen 45 minutter etter ulykken.
Minipsyrassa

Utseende

Ganske små, avlange, blankt rødbrune trebukker. Dekkvingene kan være delvis svarte. Antennene er tynne og litt lengre enn kroppen, pronotum nær sylindrisk (litt bredere foran enn bak), betydelig smalere enn dekkvingene, som er jevnbrede. Beina er middels lange, med noe klubbeformede lår.

Levevis

Larvene lever i død ved, mest av løvtrær.

Utbredelse

Artene er kjent fra Bolivia og Brasil.
Luhansk

Luhansk eller Lugansk (ukrainsk: Луга́нськ, russisk: Луга́нск) er en by i det østlige Ukraina. Byen har 445 900 innbyggere (2004), og er administrasjonssentrum i Luhansk oblast.  
Byens historie går tilbake til 1795, da den britiske forretningsmannen Charles Gascoigne bygget en fabrikk her. Industri er fortsatt hovednæringsveien i byen. Luhansk fikk bystatus i 1882, og ble i sovjettiden utbygd til et industrisentrum. I periodene 1935 til 1958 og 1970 til 1990 het byen Vorosjilovgrad, oppkalt etter kommunistlederen Kliment Vorosjilov.
Fotballklubben Zorja Luhansk holder til i byen, og spiller i den ukrainske toppdivisjonen. Luhansk er også hjembyen til Serhij Bubka, tidligere verdensrekordholderen i stavsprang.
Fra 2014 har vært en utbryterrepublikk konrollert av den selvproklamerte «Folkerepublikken Luhansk» som ikke er internasjonalt anerkjent.
Norgesmesterskapet i boksing 2001

Norgesmesterskapet i boksing 2001 ble arrangert 3.-4. februar i Tønsberg (kvinner) og 30. mars-1.april i Gran/Raufoss (menn).
Kongepokalen ble vunnet av Kay Tverberg. Forbundspokalen ble vunnet av Robert Paulsbyen. Beste klubb ble Sentrum Bokseklubb.
Jason Geria

Landslaget

Jason Geria spilte én landskamp for Australias herrelandslag.
WDDM

Kompatibilitet

Endringene er såpass store at man trenger nye grafikkdrivere spesielt utviklet for Windows Vista. Det er derimot på 32-bits-utgaven mulig å bruke enkelte XP-drivere, men man mister mange av fordelene ved å gjøre dette: for eksempel den økte effektivitet og stabiliteten, noe som igjen kan medføre at gjennomsiktige vinduer eller andre deler av det nye grensesnittet i Windows Vista ikke lenger er støttet.

Neste versjon

Microsoft har uttalt at Windows Vista også vil inkludere schedulering mot GPU, for mer effektiv utnyttelse av denne. Schedulering mot GPU vil derimot kreve en ny type GPU, men utviklingen av støtten for schedulering mot GPU skal være i gang.
Ganden

Ganden (tibetansk: དགའ་ལྡན་; Wylie: dga' ldan) er et tibetansk buddhistisk kloster i Gelug-skolen, som ligger på 4 500 moh. 40 km øst for Lhasa. Sammen med Seraklosteret og Drepungklosteret regnes det som et av de tre store klostrene i Gelugpa og det har hatt en stor politisk og religiøs betydning i Tibets historie.
Klostrets fullstendige navn er Ganden Namgyal Ling (Wylie: dga' ldan rmam rgyal gling). Ganden betyr «lykkelig» på tibetansk og er det tibetanske navn for Tuṣita, den himmel der bodhisattvaen Maitreya har sin bolig. Namgyal Ling betyder «seierrikt tempel».
Ganden var det første klosteret i gelug-skolen og ble grunnlagt av Tsongkhapa selv i 1409. Det har av hevd blitt betraktet som det viktigste setet for gelug-ordenens religiøse og politiske makt. Etter Tsongkhapas død ble hans mumifiserte kropp begravd i en grav, kledd i gull og sølv. Før Tibet ble sammenført med Folkerepublikken Kina hadde klostret over 2 000 munker.
Gandenklosteret ble utsatt for store ødeleggelser under det tibetanske opprøret i 1959, og under kulturrevolusjonen ble restene av klosteret bombardert av rødegardister. På 1980-tallet ble gjenoppbyggingen påbegynt.
Eksiltibetanere har grunnlagtt et nytt Gandenkloster i den tibetanske bosetningen i Mundgod i Karnataka i India.
Washington Stecanela Cerqueira

Landslaget

Washington Stecanela Cerqueira spilte 9 landskamper for Brasils herrelandslag. Han ble tatt ut i Brasils tropp til FIFA Confederations Cup 2001.
16 Days in Afghanistan

16 Days in Afghanistan er en dokumentarfilm fra 2007 laget i Afghanistan som omhandler afghansk-amerikaneren Anwar Hajhers reise til Afghanistan etter 25 år. Filmen ble regissert av Mithaq Kazimi og er den første dokumentaren av en afghansk-amerikaner som har blitt laget i disse områdene siden Talibans fall.
Musikken er laget av Ahmad Shah Hassan.
NOU 2012: 14, Rapport fra 22. juli-kommisjonen

NOU 2012: 14, Rapport fra 22. juli-kommisjonen er en norsk offentlig utredning. 22. juli-kommisjonen ble oppnevnt 12. august 2011 og avga sin rapport 13. august 2012. Kommisjonen ble oppnevnt for «å gjennomgå og trekke lærdom fra angrepene på regjeringskvartalet og Utøya 22. juli 2011.» Leder for kommisjonen var Alexandra Bech Gjørv. Sekretariatsleder var Bjørn Otto Sverdrup
Sweetwater

Handling

Handlingen foregår i en uhyggelig anarkistisk fremtidssivilisasjon, etter et stort krakk eller krig. En ung mann, Allan (Bentein Baardson), bestemmer seg for å flytte ut av byen som hans familie bor i. Han tar med sin kone, Lisa (Petronella Barker), og sønnen til en stor søppelfylling som ligger utenfor byen. Der slår de seg ned og overlever på avfallet de finner på fyllinga. De blir på mange måter tettere knyttet til hverandre av å leve på denne måten og Lisa blir etterhvert gravid. Men det er stor mangel på vann (Sweetwater) og familien på tre må ut og lete etter vann. Da oppdager de at de ikke er alene om å bo på søppelfyllingen. Det blir en kamp for tilværelsen.

Location

Filmen er spilt inn i 1987 på en stor søppelplass, Malagrotta, utenfor Roma og i den fraflyttede byen Docklands, nær London.
På Malagrotta var det enorme mengder søppel, det var veldig varmt og lukten der var meget sjenerende. I Docklands var området på den tiden bestående av mange uferdige blokker og nedrivningsklare hus. Slik fikk man dette triste og deprimerende preget på den urbane fremtidsivilisasjonen, som man var ute etter til denne filmen.

Mottakelse

Filmen mottok en blandet mottakelse. Mange mente filmen var for monoton, tom og med lite personkarakteristikk. Aftenposten og VG ga den terningkast 3, mens Dagsavisen ga den terningkast 4.
Taifaen Granada

Vestgotere

"Garnata" eller "Garnata al-Yahud" var en bebyggelse ved siden av byen som de kristne kalte "Elvira", etter det tidligere iberiske navn "Ilbira".

Maurere

Den nært beliggende iberiske byen Elvira ble hovedstad i Al-Andalus Córdoba-kalifatet provinsen. Sivile konflikter som herjet kalifatet i det tidlige 1000-tallet ledet til ødeleggelsen av byen i 1010. Zawi ben Ziri, Zirid var leder av en av armene som tok deler av kalifatet i en borgerkrig som ødela Medina Azahara i Córdoba, og seinere ødela Medina Elvira. Under hans ledelse forlot borgerne av Elvira provinshovedstaden og etablerte seg i den jødiske bosettingen Gharnata al-Yahud, og dermed grunnla byen Granada. Han grunnla det første Taifa-kongedømme Granada og flyttet hovedstaden fra Elvira til Garnata al-Yahud.
Zirid var en familie fra Nord-Afrika hvor medlemmer ble herskere og konger i mange andre islamske regioner, som i Ifriqiya.
Taifa-kongedømmet Granada endte etter å ha blitt erobret av Almoravidene i 1091, som tok over territoriet og forente det med de andre i dynastiet.
Elwin Bruno Christoffel

Vitenskapelige bidrag

Christoffel tok opp matematiske problem i mange forskjellige retninger. På den tiden han levde kom disse ofte fra mer praktiske problemstillinger innen fysikk som gjenomgikk en rask utvikling. Dette preget også Christoffels interesser slik at han også til en viss grad kan betegnes som en matematisk fysiker.

Differensiell geometri

Av størst betydning har Christoffels arbeid vært innen differensialgeometri og tensoranalyse som han publiserte i 1869.  Dette var i perioden han flyttet over fra  Zürich til Berlin. Året før var et tidligere foredrag av Bernhard Riemann blitt offentliggjort. Her hadde han presentert grunnidéen til det som senere er blitt kalt for riemannsk geometri. Den var basert på en kvadratisk, differensiell form som er metrikken til en n-dimensjonal mangfoldighet. De detaljerte, matematiske beregningene ble først kjent flere år etter Riemanns død i 1866.
Christoffel undersøkte nærmere hvordan denne kvadratiske formen var invariant under koordinattransformasjoner og på den måten grunnla tensorregningen. Han innførte her kovariant derivasjon og utledet Riemanns krumningstensor.  For å gjøre fremstillingen av den mer oversiktiglig innførte han 3-indekssymbolene   og  som idag bærer hans navn og vanligvis skrives som henholdsvis  og .
Det er uklart i hvor stor grad Christoffel var kjent med Riemanns resultat. Derfor blir også tensoren som beskriver krumningen til mangfoldigheten, ofte omtalt som «Riemann-Christoffels krumningstensor». Denne danner grunnlaget i Einsteins generelle relativitetsteori.

Komplekse funksjoner

Omtrent på samme tid skrev Christoffel fire arbeid som videreførte en del av idéene som Riemann hadde lansert noen år tidligere om todimensjoanle avbildninger ved bruk av komplekse funksjoner. Hans mest berømte resultat i denne forbinelsen er den såkalte «Schwarz-Christoffel-transformasjonen». Den avbilder punkter på innsiden av en polygon til tilsvarende punkter innen en sirkel. Transformasjonen spiller en viktig rolle i bruk av komplekse funksjoner og ble omtrent samtidig funnet av Hermann Amandus Schwarz.
Christoffel fortsatte studiet av komplekse funksjoner også senere i livet. Han undersøkte abelske integral og deres egenskaper. Helt på slutten av sin forskningskarriere kom han tilbake til dette temaet og utviklet  theta-funksjoner for å studere hyperelliptiske funksjoner.

Bølgeteori

Riemann hadde i 1860 undersøkt hvordan lyd utbreder seg på en slik måte i en gass at det oppstår sjokkbølger. Dette kom han frem til ved å studere de relevante partielle differensialligninger som beskriver denne bevegelsen som han begrenset til en dimensjon. I flere arbeider fortsatte Christoffel studiet at lignende fenomen. Han utvidet bølgebevegelsen til flere dimensjoner, og undersøkte også utbredelse i krystallinske materialer. Her er krystallstrukturen avgjørende. I 1877 publiserte han et arbeidet som gir bølgeligningen i et slikt material. Ligningen viser at det kan oppstå tre forskjellige bølgehastigheter, avhengig av retningen til bølgen. Den har senere fått navnet «Christoffel-ligningen» og spiller en viktig rolle i seismikk og annen bølgeutbredelse i faste stoffer.
Thracides

Utseende

Middelsstore, kraftige, nokså smalvingede smygere. Vingene er mørkbrune til svarte med et mer eller mindre tydelig, blått metallskimmer. Forvingen kan ha et hvitt tverrbånd eller hvite flekker, bakvingen kan ha oransje spiss.

Levevis

Larvene lever på gress.

Utbredelse

Slekten er utbredt i Mellom- og Sør-Amerika, fra Mexico i nord til Brasil i sør.